Slovenska kronika, 1.2.2008


Naslov: SADJE ZA ZDRAVJE LJUDI

Napoved za  voditelja:

V zadnjih desetletjih se povečuje znanje o ugodnem vplivu zdrave, uravnotežene prehrane ne dobro psihofizično počutje človeka, poleg tega pa tudi na upočasnitev procesov staranja in zmanjševanje tveganja za bolezni današnjega razvitega sveta. Pri tem imajo pomembno vlogo antioksidanti, ki jih najdemo predvsem v sadju in zelenjavi. Zato so na pobudo strokovnjakov Oddelka za agronomijo iz Biotehniške fakultete v letu 2006 zastavili projekt in s pomočjo strokovnjakov iz Kliničnega centra ter Medicinske fakultete prišli do zelo vzpodbudnih rezultatov. S temi ugotovitvami so sinoči seznanili tudi udeležence drugega slovenskega sadjarskega kongresa v Krškem. 

T- Iz Krškega GORAN ROVAN /

X- Snemalec Jože Grajžl /

Raziskovalni projekt z naslovom: Kakovostni parametri lokalno pridelanega sadja in njihov vpliv na človeški organizem v zdravju in bolezni sodi pod okrilje raziskovalnega programa »Konkurenčnost Slovenije 2006-2013«.

T- ROBERT VEBERIČ /
X- Biotehniška fakulteta v Ljubljani /

Ugotovili smo, da so tile fenoli...

...za zdravje ljudi.

Doslej je prevladovalo mnenje, da so jabolka zdrava predvsem zaradi velike vsebnosti vlaknin in vitaminov, zdaj pa se vse bolj izkazuje, da je njihov ugoden vpliv verjetno posredovan prav prek učinka na zmanjševanje oksidacijskega stresa v telesu. Zato so opravili poskus na manjši skupini moških, ki so vsak dan uživali vsaj tri jabolka.

T- BARBARA SALOBIR /
X- Klinični center Ljubljana /

V času raziskave smo ugotovili…

…za preprečevanje teh bolezni.

Z raziskavami nameravajo nadaljevati. Že prvi rezultati, ki še niso bili javno objavljeni, pa kažejo, da je slovensko sadje, še posebej jabolka, prav tako ali še bolj zdravo kot uvoženo iz južnih krajev, pa čeprav je bilo pridelano na integriran način.
